b'\n_START_ARTICLE_\nKuluttajavirasto\n_START_PARAGRAPH_\nKuluttajavirasto  (lyhenne KUV) oli ty\xc3\xb6- ja elinkeinoministeri\xc3\xb6n alainen suomalainen asiantuntijavirasto, joka yhdistettiin 1.1.2013 kilpailuviraston kanssa kilpailu- ja kuluttajavirastoksi. Virastojen lakis\xc3\xa4\xc3\xa4teiset teht\xc3\xa4v\xc3\xa4t s\xc3\xa4ilyiv\xc3\xa4t yhdist\xc3\xa4misess\xc3\xa4 entisell\xc3\xa4\xc3\xa4n._NEWLINE_Kuluttajaviraston teht\xc3\xa4v\xc3\xa4n\xc3\xa4 oli edist\xc3\xa4\xc3\xa4 kuluttajamarkkinoiden toimivuutta. Tavoitteena oli, ett\xc3\xa4 yritykset toimivat vastuullisesti ja ett\xc3\xa4 kuluttajat voivat luottaa h\xc3\xa4iri\xc3\xb6tilanteiden nopeaan selvitt\xc3\xa4miseen. Kuluttajaviraston ylijohtaja toimi my\xc3\xb6s kuluttaja-asiamiehen\xc3\xa4._NEWLINE_Kuluttajavirasto julkaisi Kuluttaja-lehte\xc3\xa4 ja Ajankohtaista kuluttajaoikeudesta -verkkolehte\xc3\xa4.'